text: Chauffører snyder stadig
  23 oktober 2011 kl. 10.45
  Mange lastbilchauffører har stadig problemer med at overholde køre-hviletidsreglerne. Det viser tal fra en stor-kontrol som rigspolitiet gennemførte i uge 41.
  Mere end 1400 lastbiler blev kontrolleret og hver sjette chauffør havde ikke overholdt køre-hviletidsreglerne. 
  Det blev konstateret seks gange så mange overtrædelse som i en lignende kontrol sidste år.
  Så selvom der i år har været stor fokus på overtrædelser af køre-hviletidsreglerne, blandt andet på TV SYD, så fortsætter mange chauffører tilsyneladende med at køre selvom de burde hvile.
  